
סדר היום:	רציפות הדיון בהצעות חוק (בהתאם לסעיף 2 לחוק רציפות הדיון בהצעות חוק, התשנ"ג1993-)
                 	א.	הצעת חוק הגבלת הפרסומת למוצרי טבק לעישון (תיקון מס' 3) (הגבלת פרסום), התשנ"ט1998-
	ב.	הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער), התשנ"ט1998-
	ג.	הצעת חוק מתן מידע על יכולת הפירעון של עוסק, התשנ"ח1997-
	ד.	הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט1999-
	ה.	הצעת חוק הגנת הדייר [נוסח משולב] (תיקון מס' 3), התשנ"ט1999-

רציפות הדיון בהצעות חוק (בהתאם לסעיף 2 לחוק רציפות הדיון בהצעות חוק, התשנ"ג1993-)

היו"ר אברהם פורז:

	חברים יקרים, בוקר טוב לכולם. אני מתכבד לפתוח את הישיבה. אנחנו מדברים היום על רציפות הדיון בהצעות במספר הצעות חוק. נתחיל לעבור על הצעות החוק אחת לאחת.

א. הצעת חוק הגבלת הפרסומת למוצרי טבק לעישון (תיקון מס' 3) (הגבלת פרסום), התשנ"ט1998-

ב. הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער), התשנ"ט1998-

היו"ר אברהם פורז:

	הצעת החוק הראשונה שאנחנו מדברים עליה היא הצעת חוק הגבלת הפרסומת למוצרי טבק לעישון. של מי הצעת החוק?

תמר גוז'נסקי:

	זו הצעת החוק של אמנון רובינשטיין ושלי.

אברהם פורז:

	אלה אנשים רציניים מאוד, לפי המציעים צריך להחליט שאנחנו בעד.

	יש מישהו שמתנגד להחלת דין רציפות על הצעת החוק הזאת? יש מישהו שרוצה לומר משהו?

אילנה מישר:

	בהצעת החוק יש פוטנציאל לעזור במלחמה לצמצום העישון, אבל בנוסח הצעת החוק יש כמה בעיות, שאפילו יוצרות הרעה במצב הקיים.

היו"ר אברהם פורז:

	אנחנו נדבר על זה בדיונים.

	יש יסוד סביר להניח שאחרי שיוחל דין רציפות אנחנו גם ניכנס לניסוחים, ואת תהיי פה, אנחנו נתקן את האמור.

אתי בנדלר:

	יש שתי הצעות חוק בקשר הגבלת הפרסומת למוצרי טבק.

היו"ר אברהם פורז:

	הסעיף השני - הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער). של מי הצעת החוק?

תמר גוז'נסקי:

	הצעות החוק אוחדו.

אתי בנדלר:

	הן אוחדו אחרי הקריאה הראשונה, לכן זה לא רלוונטי.

היו"ר אברהם פורז:

	הצעת החוק הראשונה שדיברנו עליה, תיקון מס' 3, שמופיעה אצלנו בסדר-היום כסעיף הראשון, היא ההצעה של חברי הכנסת המכהנים רובינשטיין, דוד טל - רן כהן הפך לשר - יוסי כץ ומקסים לוי. האחרים כבר לא חברי כנסת.

	הצעת החוק השנייה, שמופיעה אצלנו כסעיף השני בסדר-היום, פרסומת עקיפה והגנה על בני-נוער, והמציעים הם חברי הכנסת תמר גוז'נסקי, עזמי בשארה, נעמי חזן - מרינה סולודקין הפכה לסגנית שר. אחרים כבר אינם בכנסת.

טלי שטיין:

	אני ממשרד המשפטים. אנחנו תומכים בהחלת דין רציפות, אבל יש המון בעיות בהצעות האלה, ואחרי התלבטות החלטנו לתמוך, כי המטרה היא טובה, ויהיה צריך לתקן הרבה דברים.

היו"ר אברהם פורז:

	אני מעלה להצבעה	כל הצעה בנפרד.

	מי בעד להחיל על ההצעה הראשונה דין רציפות?

הצבעה

בעד ההצעה להחיל רציפות דיון  על הצעת חוק הגבלת הפרסומת למוצרי טבק לעישון (תיקון מס' 3) (הגבלת פרסום), התשנ"ט1993- - רוב
ההצעה להחיל רציפות דיון על הצעת חוק הגבלת הפרסומת למוצרי טבק לעישון (תיקון מס' 3) (הגבלת פרסום), התשנ"ט1993- נתקבלה.

היו"ר אברהם פורז:

	החלת דין רציפות אושרה פה אחד.

	מי בעד החלת דין רציפות על ההצעה השנייה? אני מבין שכולם בעד.

הצבעה

בעד ההצעה להחיל רציפות דיון על הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער), התשנ"ט1998- - רוב
ההצעה להחיל רציפות דיון על הצעת חוק הגבלת הפרסומת למוצרי טבק לעישון (תיקון מס' 4) (פרסומת עקיפה והגנה על בני נוער), התשנ"ט1998- נתקבלה.

היו"ר אברהם פורז:

	אני מציין, למען הסדר הטוב, שהממשלה קיבלה הודעה בתאריך 26 ביולי השתא.

אתי בנדלר:

	נציגי הממשלה נמצאים כאן ותומכים בכך.

ג. הצעת חוק מתן מידע על יכולת הפירעון של עוסק, התשנ"ח1997-

היו"ר אברהם פורז:

	אנחנו מגיעים להצעה הבאה, זו הצעת חוק מתן מידע על יכולת הפירעון של עוסק. מדובר בהצעת חוק של יושב-ראש הוועדה. גברת שפניץ, מה עמדת הממשלה?

טנה שפניץ:

	אנחנו ממשיכים בהסדר הקודם, שההצעה הזאת תאוחד עם ההצעה הממשלתית.

היו"ר אברהם פורז:

	בעבר כבר הבעתי את הסכמתי, ואנחנו שוב נאחד את ההצעה הזאת עם ההצעה הממשלתית.

אתי בנדלר:

	אני רוצה להזכיר שבשלב זה לא יכולה להתקבל החלטה על איחוד. ההחלטה על האיחוד תתקבל אחרי שתוחל על הצעת החוק הצעת רציפות הדיון.

היו"ר אברהם פורז:

	הממשלה קיבלה הודעה ב26- ביולי.

	מי בעד?

הצבעה

בעד ההצעה להחיל רציפות דיון על הצעת חוק מתן מידע על יכולת הפירעון של עוסק, התשנ"ח1997- - רוב
ההצעה להחיל רציפות דיון על הצעת חוק מתן מידע על יכולת הפירעון של עוסק, התשנ"ח1997- נתקבלה.

היו"ר אברהם פורז:

	גם על ההצעה הזאת אנחנו מחילים דין רציפות.

ד. הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט1999-

היו"ר אברהם פורז:

	ההצעה הבאה היא הצעת חוק לתיקון פקודת מס הכנסה (חישוב נפרד לבני זוג שמקור הכנסתם אחד). מתי הממשלה קיבלה הודעה?

לאה ורון:

	26 ביולי.

היו"ר אברהם פורז:

	יש מישהו שרוצה לומר משהו בעניין?

טלי דולן-גדיש:

	אנחנו מתנגדים כמובן. אומנם לא הייתי בארץ בתקופה הזאת, אבל הבנתי שהיתה הסכמה בין המציע המכובד לבין מי שהיה שר האוצר בתקופה שההצעה הוצעה בכנסת הקודמת. ההסכמה היתה - - -

היו"ר אברהם פורז:

	שההצעה לא תקודם בכנסת הקודמת מעבר לקריאה ראשונה.

טלי דולן-גדיש:

	לא. הבנתי שהיתה הסכמה שיובאו הצעות למימון ההצעה הזאת.

היו"ר אברהם פורז:

	מי כמוך יודע, שיש הצעות למימון.

טלי דולן-גדיש:

	ההצעות האלה למימון אלה הצעות שאנחנו כרגע מתחילים לגבש. 

נחום לנגנטל:

	אפשר להסביר לי את הצעת החוק.

טלי דולן-גדיש:

	הצעת החוק הזאת היא הצעה שעלותה היא 300 מיליון ש"ח, לגבי חישוב מאוחד של בני זוג היום. כמובן, שאנחנו צופים, שיהיו יותר עסקים שיצרפו בן זוג.

נחום לנגנטל:

למה 300 מיליון ש"ח?

היו"ר אברהם פורז:

	כי יש אפליה של עצמאים.

טלי דולן-גדיש:

	יש היום אפליה של עצמאים. אם בעל מכולת עובד יחד עם אשתו במכולת, נעשה להם חישוב מאוחד, כאילו רק הוא עובד. זאת אומרת, שהיא לא נהנית ממדרגות מס התחלתיות לגבי ההכנסה שלה. הפיצול הזה לחישוב מס נפרד, עלותו לגבי העסקים, שהיום נעשה עליהם חישוב מאוחד, היא 300 מיליון שקל. אבל אנחנו צופים שיהיו הרבה יותר עסקים שמן הסתם יצרפו את האישה לעסק, כי זה מאוד נוח שאפשר לפצל את ההכנסה.

היו"ר אברהם פורז:

	מצאנו מנגנונים לכך.

נחום לנגנטל:

	אם הוא נותן לה משכורת מהמכולת?

טלי דולן-גדיש:

	אם הוא נותן לה משכורת מהמכולת, הוא מגיע לחישוב מס נפרד.

היו"ר אברהם פורז:

	אם הוא רושם את המכולת בתור חברה, והוא נותן לה משכורת, זה בסדר. אבל אם הם סתם עובדים יחד, בלי חברה - - -

טלי דולן-גדיש:

	זה לא נכון, כי מקור ההכנסה שלהם משותף. אם זה היה כך, כולם היו רשומים כחברה.

	אנחנו צופים שיהיו פה הרבה רמאויות, שלא נוכל להתגבר עליהן.

היו"ר אברהם פורז:

	אתם בעצמכם הצעתם הצעה להתגבר על הרמאויות.

טלי דולן-גדיש:

	אני הבנתי שהיתה הסכמה בינך לבין שר האוצר נאמן, שיובאו הצעות למימון ההצעה הזו, שעלותה הצפויה היא לא 300 מיליון שקל, אלא 500 מיליון שקל.

	ההצעה, שלגביה מתבקש דין רציפות, היא רק לגבי החישוב הנפרד. אין הצעות למימון ההצעה הזאת. להצעה הזאת הממשלה מתנגדת. התנגדנו גם בממשלה, וההתנגדות שלנו התקבלה.

היו"ר אברהם פורז:

	מאחר שאני המציע, אני כבר אומר לך, שיוחל על זה דין רציפות, וכשנתקדם בזה נמצא את מקורות המימון. גם אז, כשההצעה נידונה בהתחלה, בוועדת הכספים, ואת היית נוכחת, אז דיברנו על מקורות מימון, אפילו היו כמה הצעות לגבי מקורות מימון, אני יכול להזכיר חלק מהן.

נחום לנגנטל:

	את מסכימה אתי שזה מאוד לא "פייר".

טלי דולן-גדיש:

	בוודאי שאני מסכימה אתך, כולם מסכימים אתך. אני רק מוכרחה למצוא מימון לחצי מיליארד שקל.

היו"ר אברהם פורז:

	זה פחות.

	לגבי רמאויות, הציעו לנו מנגנון מאוד משומן.

נחום לנגנטל:

	באתי הבוקר, חוץ מלראות את אברהם פורז, שזה כשלעצמו תענוג גדול עבורי, רק בגלל הדבר הזה, משום שכשקראתי את זה, לא הבנתי למה אתם מתנגדים להצעה. על פניו זה ממש מרתיח. זו באמת אפליה כלפי אישה.

טלי דולן-גדיש:

	זו לא אפליה נגד האישה, זו אפליה כלפי בני זוג.

היו"ר אברהם פורז:

	חבר הכנסת לנגנטל, בשלב זה אנחנו נמצאים בשלב של החלת דין רציפות, עוד נכונו לנו עתידות.

נחום לנגנטל:

מה אכפת לכם להסכים עם זה, בהנחה שנדבר על זה?

טלי דולן-גדיש:

	לא. הממשלה החליטה להתנגד.
היו"ר אברהם פורז:

היא לא יכולה, הממשלה החליטה להתנגד.

נחום לנגנטל:

אני בעד להחיל דין רציפות.

ההצעה להחלת רציפות הדיון על הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט1999- נתקבלה.

היו"ר אברהם פורז:

	אנחנו מחליטים, אם כך, פה אחד להחיל דין רציפות.

נחום לנגנטל:

את לא כועסת?

טלי דולן-גדיש:

	אני כועסת, אבל זה לא עוזר לי.

היו"ר אברהם פורז:

	אתם צודקים בזה שצריך למצוא תחליפים, נחפש. בוועדת הכספים בשעתו היו לנו כבר כמה הצעות למקורות, שאתם אפילו הזכרתם.

טלי דולן-גדיש:

	אולי יירשם פה שחבר הכנסת פורז יעזור לנו בוועדת הכספים למצוא מקורות.

היו"ר אברהם פורז:

	אני אעזור לכם בכל דרך.

	הגברת דולן, אמרתי לכם אז, שבאותה מידה שאני חושב שצריך למנוע אפליות בתשלום מס, גם צריך לסגור פרצות מיותרות. יש כמה פרצות שאנשים מנצלים אותן. צריך לטפל בפרצות, ואנחנו נטפל בהן.

ה. הצעת חוק הגנת הדייר [נוסח משולב] (תיקון מס' 3), התשנ"ט1999-

היו"ר אברהם פורז:

	הצעת החוק הבאה היא הצעת חוק הגנת הדייר [נוסח משולב] (תיקון מס' 3). מתי הודענו לממשלה?

לאה ורון:

	26 ביולי.

היו"ר אברהם פורז:

	חבר הכנסת לנגנטל, הייתי מאוד מודה לך אם היית מלווה את החקיקה הזאת בהמשך הדרך, כמי שהיה עורך-דין פעיל כמה שנים. אנחנו רוצים לתקן כמה עיוותים מאוד קשים.

נחום לנגנטל:

תסביר לי.

היו"ר אברהם פורז:

	קודם כול, אנחנו רוצים לגרום לכך שלא יהיו יותר נכסים מגונים בכלל.

נחום לנגנטל:

אתה לא צריך לשכנע אותי, מצוין.

אתי בנדלר:

	רק מכאן ואילך.

נחום לנגנטל:

	היום, שלושה עמודים מכל חוזה שכירות זו רק הבהרה.

היו"ר אברהם פורז:

	אחר כך יש לנו כמה בעיות עם בתי עסק.

	הצעת החוק הזאת היא פלטפורמה, אל תסתכל על הכתוב. אנחנו, גם חבר הכנסת רובינשטיין, כשהוא היה יושב-ראש הוועדה, וגם אני, ראינו בזה חוק פלטפורמה כדי להכניס כמה שינויים בחוק הגנת הדייר. נקיים דיון מאוד רחב פעם נוספת, כי זו כנסת חדשה, ונזמין בעלי בתים ודיירים. האוצר, מצדו, היה בסדר בפעם הקודמת. למשל, אנחנו רצינו לעודד שבעל הבית ירכוש את הדירה, או להפך, שהדייר ירכוש את הדירה. רצינו לעודד ההיפרדות. האוצר היה מוכן לתרום הורדת המס מדמי מפתח ומס שבח במקרים מסוימים. 

	יש דברים נוספים. אני חושב שדמי השכירות, במקרים רבים, הם שערורייתיים, מצד שני, העובדה שמישהו, ששילם דמי מפתח, לא יכול להשאיר שום דבר בירושה, גם היא פרובלמטית. זה חוק פלטפורמה. בשלב זה אני מציע להשאיר אותו, כפי שהוא, להחלת דין רציפות, ואחר כך אנחנו נשתדל לעשות פה שינויים חשובים.

	יש עמדה לממשלה?

טלי דולן-גדיש:

	אנחנו תומכים בהחלת דין רציפות.

ההצעה להחלת רציפות הדיון על הצעת חוק הגנת הדייר [נוסח משולב] (תיקון מס' 3), התשנ"ט1999- נתקבלה.

היו"ר אברהם פורז:

	גם את ההצעה הזאת אנחנו מאשרים פה אחד, ובזה סיימנו את הישיבה הזאת.

הישיבה ננעלה בשעה 9:25
